José Antonio Ferreiro González (policía)

José Antonio Ferreiro González, nado no Valadouro en 1952 e finado en Gasteiz o 23 de setembro de 1978, foi un policía galego asasinado por ETA.

 Traxectoria 
José Antonio Ferreiro era membro da Policía Armada, un extinto corpo policial español. Destinado en Gasteiz, o 23 de setembro de 1978 recibiron na súa comisaría unha chamada avisando de que había un home atado a un poste, nas aforas da cidade, cunha bomba no peito. Cando cinco policías se presentaron no sitio, preto do lugar de Argandoña, non había ninguén, pero estourou unha bomba. Como resultado da explosión, catro policías foron feridos e Ferreiro faleceu no acto.

 Galardóns 
 Cruz da Garda Civil con distintivo vermello
 Medalla de Ouro ao mérito policial
 Unha rúa no Valadouro leva o seu nome

Categoría:Galegos asasinados por ETA
Categoría:Galegos do País Vasco
Categoría:Nados no Valadouro
Categoría:Finados en 1978
Categoría:Policías de Galicia
Categoría:Nados en 1952
Categoría:Personalidades de Galicia sen imaxes